शेष घले- अष्ट्रेलियाका धनाढ्य घले आम प्रवासीहरूमा ‘पब्लिक इमेज’ बनेका छन्, तर पूर्व अध्यक्ष र संस्थापकहरू घले आफै हिरो बन्न खोजे भनी खासै खुशी छैनन् । २ वर्षअघि उनलाई बोकेर हिंड्ने तत्कालिन अध्यक्ष लमिछाने झनै बेखुश रहेको निकटवर्ती बताउँछन् । तर उनी खुलेर घलेको विरूद्धमा जान चाहँदैनन् । महत्वपूर्ण घोषणाहरूमा घले श्रीमतिलाई साथमा लिएर प्रस्तुत् हुन्छन् र उनका अग्रजहरू छुटीरहेका हुन्छन् । तर पछिल्लो पटक, भूकम्पपीडितहरूको सहयोगार्थ घले खटिएपछि उनले एन.आर.एन. अभियन्ताहरूबीच छवी सुधारेको बताइन्छ । गत महिना उनी मतदाता धेरै भएका खाडी देशहरू, युरोपमा बेल्जियम र पोर्चुगल, अनि त्यसपछि अमेरिका पुगेका थिए । अन्ततः यु.के.बाट उमेदवारी घोषणा गरे । काठमाडौंको अहिलेको मौसममा चुनाव जितिन्छ भनेर घले निश्चिन्त रहेका छन् ।
